মানুয়েল নয়ার

মানুয়েল পিটার নয়ার (জার্মান: Manuel Neuer; জন্ম: ২৭ মার্চ ১৯৮৬; মানুয়েল নয়ার নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে গোলরক্ষক হিসেবে খেলেন। ১৯৯১–৯২ মৌসুমে, মাত্র ৫ বছর বয়সে, জার্মান ফুটবল ক্লাব শালকে ০৪-এর যুব পর্যায়ের হয়ে খেলার মাধ্যমে নয়ার ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৩–০৪ মৌসুমে, জার্মান ক্লাব শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শালকে ০৪-এর হয়ে ছয় মৌসুমে ১৫৬ ম্যাচে অংশগ্রহণ করার পর ২০১১–১২ মৌসুমে তিনি প্রায় ৩০ মিলিয়ন ইউরোর বিনিময়ে আরেক জার্মান ক্লাব বায়ার্ন মিউনিখে যোগদান করেছেন। ২০০৪ সালে, নয়ার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত জার্মানির বয়সভিত্তিক দলের হয়ে খেলার পর, তিনি ২০০৯ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১১৭ ম্যাচে অংশগ্রহণ করেছেন। তিনি জার্মানির হয়ে সর্বমোট চারটি ফিফা বিশ্বকাপ এবং সর্বমোট তিনটি দক্ষিণ আমেরিকান চ্যাম্পিয়নশিপে (২০১২, ২০১৬ এবং ২০২০) অংশগ্রহণ করেছেন, যার মধ্যে ২০১৪ সালে ইওয়াখিম ল্যোভের অধীনে ফিফা বিশ্বকাপের শিরোপা জয়লাভ করেছেন। ব্যক্তিগতভাবে, নয়ার বেশ কিছু পুরস্কার জয়লাভ করেছেন, যার মধ্যে ২টি বর্ষসেরা জার্মান ফুটবলার এবং ৫টি বর্ষসেরা ইউরোপীয় গোলরক্ষক অন্যতম। মানুয়েল পিটার নয়ার ১৯৮৬ সালের ২৭শে মার্চ তারিখে জার্মানির গেলসেনকির্খেনে জন্মগ্রহণ করেছেন এবং সেখানেই তার শৈশব অতিবাহিত করেছেন। নয়ার জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০, জার্মানি অনূর্ধ্ব-২১ এবং জার্মানি অনূর্ধ্ব-২৩ দলের হয়ে খেলার মাধ্যমে জার্মানির প্রতিনিধিত্ব করেছেন। ২০০৪ সালের ২০শে মে তারিখে তিনি জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি প্রায় ৫ বছরে ৩৬ ম্যাচে অংশগ্রহণ এবং একটি শিরোপা জয়লাভ করেছেন। ২০০৯ সালের ২রা জুন তারিখে, ২৩ বছর, ২ মাস ও ৬ দিন বয়সে, ডান পায়ে ফুটবল খেলায় পারদর্শী নয়ার সংযুক্ত আরব আমিরাতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি জার্মানি ৭–২ গোলের ব্যবধানে জয়লাভ করেছিল। জার্মানির হয়ে অভিষেকের বছরে নয়ার সর্বমোট ২ ম্যাচে অংশগ্রহণ করেছেন। ২০১০ সালের ২৭শে জুন তারিখে, ইংল্যান্ডের বিরুদ্ধে ম্যাচের প্রথম গোলে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেছেন। অন্যদিকে, ২০১৪ সালের ৩রা সেপ্টেম্বর তারিখে, আর্জেন্টিনার বিরুদ্ধে অনুষ্ঠিত ম্যাচে তিনি জার্মানির হয়ে প্রথমবারের মতো অধিনায়কের দায়িত্ব পালন করেছেন, ম্যাচটি আর্জেন্টিনা ৪–২ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছেন। ২০১৪ সালের ৪ঠা জুলাই তারিখে ব্রাজিলের রিউ দি জানেইরুর মারাকানা স্টেডিয়ামে অনুষ্ঠিত ফ্রান্সের বিরুদ্ধে ম্যাচে অংশগ্রহণ করার মাধ্যমে তিনি জার্মানির জার্সি গায়ে তার ৫০তম ম্যাচ খেলেছেন, ম্যাচটি জার্মানি ১–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছেন; অন্যদিকে, ২০২১ সালের ৭ই জুন তারিখে নয়ার তার খেলোয়াড়ি জীবনে ১০০তম ম্যাচে অংশগ্রহণ করেছে, লাতভিয়ার বিরুদ্ধে জার্মানির ডুসেলডর্ফে অনুষ্ঠিত উক্ত ম্যাচটি জার্মানি ৭–১ গোলের ব্যবধানে জয়লাভ করেছিল। ২৯ সেপ্টেম্বর ২০২৩ পর্যন্ত হালনাগাদকৃত। "FIFA World Cup Russia 2018: List of Players: Germany" (পিডিএফ)। FIFA। ১৫ জুলাই ২০১৮। পৃষ্ঠা 12। ১১ জুন ২০১৯ তারিখে মূল (পিডিএফ) থেকে আর্কাইভ করা।  "Manuel Neuer"। FC Bayern Munich। সংগ্রহের তারিখ ২৬ জুন ২০২০।  "First team" [প্রথম দল]। fcbayern.com (ইংরেজি ভাষায়)। বায়ার্ন মিউনিখ। ৩০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩।  "FC Bayern München – Bundesliga" [ফুটবল ক্লাব বায়ার্ন মিউনিখ – বুন্দেসলিগা]। bundesliga.com (ইংরেজি ভাষায়)। বুন্দেসলিগা। ২৮ সেপ্টেম্বর ২০২৩। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২৩।  https://int.soccerway.com/matches/2009/06/02/world/friendlies/united-arab-emirates/germany/777981/ https://www.worldfootball.net/report/freundschaft-2009-juni-va-emirate-deutschland/ https://www.transfermarkt.com/spielbericht/index/spielbericht/936263 https://www.national-football-teams.com/matches/report/11572/United_Arab_Emirates_Germany.html https://www.transfermarkt.com/spielbericht/index/spielbericht/1027002 https://www.transfermarkt.com/spielbericht/index/spielbericht/2451569 https://www.worldfootball.net/report/freundschaft-2014-september-deutschland-argentinien/ https://int.soccerway.com/matches/2014/09/03/world/friendlies/germany/argentina/1668283/ উইকিমিডিয়া কমন্সে মানুয়েল নয়ার সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মানুয়েল নয়ার – ফিফা প্রতিযোগিতার রেকর্ড (ইংরেজি) মানুয়েল নয়ার – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে মানুয়েল নয়ার (ইংরেজি) সকারবেসে মানুয়েল নয়ার (ইংরেজি) বিডিফুটবলে মানুয়েল নয়ার (ইংরেজি) ইইউ-ফুটবলে মানুয়েল নয়ার (ইংরেজি) ট্রান্সফারমার্কেটে মানুয়েল নয়ার (ইংরেজি) ওয়ার্ল্ডফুটবল.নেটে মানুয়েল নয়ার (ইংরেজি) ইএসপিএন এফসিতে মানুয়েল নয়ার (ইংরেজি) ন্যাশনাল-ফুটবল-টিমস.কমে মানুয়েল নয়ার (ইংরেজি)